Regler for elevrådet

Skole: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reglene er vedtatt dato: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

På vår skole følger vi disse reglene i elevrådet.

**Valg av tillitselever**Hver klasse velger en tillitselev og en vara så snart som mulig etter skolestart. Valget skjer skriftlig, og alle skal ha mulighet til å stille.

Klassen og tillitseleven snakker om sine roller, og legger en plan for hvordan de skal kommunisere.

Kontaktlærer melder inn til elevrådskontakten hvem som er blitt valgt og kontaktinformasjonen til tillitseleven.

Klassen kan velge ny tillitselev hvis de ikke er fornøyd, eller om tillitseleven trekker seg. Det er viktig at klassen snakker med tillitseleven først.

**Valg av elevrådsleder og elevrådsstyre**

På starten av skoleåret velger elevrådet sin elevrådsleder og sitt elevrådsstyre som sitter/fungerer i ett år.

[Velg ett alternativ]

* Vi velger elevrådsstyret tidlig på høsten når vi vet hvem som går på skolen dette året.
* Vi velger elevrådsstyre om vinteren blant Vg1 og Vg2 elevene slik at elevrådsstyret er klart for oppstart neste høst.

Elever som ikke er tillitselever kan stille til valg som styremedlemmer.

**Gjennomføring av valg**

* De som ønsker å stille til valg, presenterer seg.
* Tillitselevene stemmer på sin utvalgte person på lapper.
* Eleven med flest stemmer får vervet.
* Ved likt stemmetall blir det ny avstemning mellom disse to.

Styremedlemmet kan fortsette som tillitselev i klassen, ellers vil vara rykke opp som tillitselev. Ny vara må velges. Elevrådet kan velge ny elevrådsleder eller nye styremedlemmer underveis i året dersom det er nødvendig.

**Styremedlemmer**

Elevrådsstyret skal bestå av

* Leder
* Nestleder
* Sekretær
* Økonomiansvarlig?
* X antall styremedlemmer

**Elevrådsmøte**

Sekretæren sender ut innkalling til elevrådsmøte minst en uke på forhånd. Innkallingenskal inneholde møtedato, tidspunkt og sted, samt saksliste. Den kan også inneholde punkter som de tillitsvalgte skal ta opp med klassene sine i forkant av møtet.

Alle tillitselever må møte opp eller gi gyldig fraværsgrunn. Der tillitseleven ikke kan møte, skal varaen stille.

Elevrådsleder styrer ordet, og alle som ønsker det skal få uttale seg. Sekretæren skriver referat. Elevrådet kan velge andre til disse oppgavene ved behov.

**Årsmøte**

Elevrådsstyret lager program for dagen med f. eks. faglig påfyll og verksted. Avtroppende elevrådsleder styrer ordet.

Reglement for elevrådet gjennomgås, og det gjøres endringer hvis minst 2/3 av elevene ønsker dette.

Det velges ny elevrådsleder og nytt elevrådsstyre som skal sitte i ett år.

**Elevrådskontakt**

Skolen skal legge til rette for elevrådsarbeid, og sørge for nødvendig opplæring. Elevrådet og elevrådskontakten avklarer hvilke forventninger man har til hverandre i starten av skoleåret.